**Antaa palaa!** (engl. *Let It Ride*) on vuonna 1989 julkaistu Joe Pytkan ohjaama yhdysvaltalainen komediaelokuva, jonka pääosissa ovat Richard Dreyfuss, David Johansen, Teri Garr ja Jennifer Tilly. Elokuva sijoittuu uhkapelin maailmaan Floridassa.

*Antaa palaa!* perustuu Jay Cronleyn romaaniin *Good Vibes*, jonka pohjalta Nancy Dowd laati käsikirjoituksen.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Jay Trotter (Richard Dreyfuss) on taksikuski ja "entinen" uhkapeluri, joka on luvannut tyttöystävälleen Pamille (Teri Garr), että peluriajat ovat takana päin. Jay saa kaverinsa (David Johansen) taksinauhoitusten ansiosta kuuman vinkin hevosesta, jonka mukaan se kaakki tulee voittamaan seuraavan lähtönsä. Kyseessä onkin sen tason kaakki, että kukaan ei laittaisi rahojaan sen voiton puolesta. Jay onkin toista maata ja tyrkkää vähät rahansa hevoselle, tutun vetolipputiskin (Robbie Coltrane) estelyistä huolimatta.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Richard Dreyfuss  | … |  Jay Trotter
  |
|  David Johansen  | … |  Looney
  |
|  Teri Garr  | … |  Pam
  |
|  Jennifer Tilly  | … |  Vicki
  |
|  Allen Garfield  | … |  Greenberg
  |
|  Edward Walsh  | … |  Marty
  |
|  Richard Edson  | … |  Johnny Casino
  |
|  David Schramm  | … |  Lufkin
  |
|  John Roselius  | … |  Reardon
  |
|  Joseph Walsh  | … |  Vibes
  |
|  Ralph Seymour  | … |  Sid
  |
|  Cynthia Nixon  | … |  Evangeline
  |
|  Richard Dimitri  | … |  Tony Cheeseburger
  |
|  Robert Towers  | … |  Mickey Jax
  |
|  Michelle Phillips  | … |  Rouva Davis
  |

Tuotanto
--------

*Antaa palaa!* kuvattiin Technicolor-menetelmällä Floridan Miamissa ja Hialeahin Hialeah Park Race Trackilla 5-18 miljoonan dollarin budjetilla. Elokuvan tuottivat Ned Dowd, David Giler, Randy Ostrow ja Richard Stenta Paramount Picturesille.

*Antaa palaa!* kuvattiin pääasiassa Hialeahin Hialeah Park Race Trackilla, joka suljettiin vuonna 2001, mutta avattiin uudelleen 28. marraskuuta vuonna 2009.

Julkaisu ja vastaanotto
-----------------------

*Antaa palaa!* sai ensi-iltansa kotimaassaan Yhdysvalloissa 18. elokuuta vuonna 1989. Elokuva tuotti avausviikonloppunsa aikana 1 925 049 dollaria 1 191 teatterissa. Elokuva tuotti yhteensä Yhdysvalloissa 4 973 285 dollaria. Elokuvan levittäjänä toimi Paramount Pictures.

*Antaa palaa!* -elokuvalla on Rotten Tomatoes -sivustolla 30 prosentin "mätä"-arvosana, joka perustuu kymmeneen arvosteluun. Kuitenkin käyttäjistä 68 prosenttia nautti elokuvasta. Internet Movie Databasessa elokuvalla on 6,4 tähteä kymmenestä.

DVD-julkaisut
-------------

Paramount Pictures julkaisi elokuvan DVD:lle ensimmäisen kerran 18. syyskuuta vuonna 2001 ja toisen kerran 16. helmikuuta vuonna 2004. Suomessa elokuva julkaistiin DVD:lle 24. lokakuuta vuonna 2003.

Lähteet
-------

1. 1 2 3 4 5 6 7 8 9  Antaa palaa (1989) *finnish.imdb.com*. IMDB.com. Viitattu 3.2.2013. (englanniksi)
2. ↑  Let It Ride (1989) *elonet.fi*. Elonet.fi. Viitattu 3.2.2013. (suomeksi)
3. 1 2 3 4  Let It Ride *boxofficemojo.com*. Bofofficemojo.com. Viitattu 3.2.2013. (englanniksi)
4. 1 2  Let It Ride (1989) *rottentomatoes.com*. Rottentomatoes.com. Viitattu 3.2.2013. (englanniksi)
5. ↑  Let It Ride (1989) *allmovie.com*. Allmovie.com. Viitattu 3.2.2013. (englanniksi)
6. ↑  Antaa palaa *discshop.fi*. Discshop.com.  Arkistoitu 17.9.2015. Viitattu 3.2.2013. (suomeksi)

Aiheesta muualla
----------------

* *Antaa palaa!* Internet Movie Databasessa. (englanniksi)
* *Antaa palaa!* Elonetissä.
* *Antaa palaa!* AllMoviessa. (englanniksi)
* *Antaa palaa!* Rotten Tomatoesissa (englanniksi)
* *Antaa palaa!* Box Office Mojossa (englanniksi)